Johan Jacob Bennetter

Johan Jacob Bennetter (1822–1904) var en norsk marinemaler (skutemaler). Han var sjømann og styrmann i femten år i sine yngre dager, før han utdannet seg som maler. 

 Familie og liv 
Han var sønn av skonnerteier Andreas Bennetter og Bertha Hansen.Bernh. Lund: «Fra heksegryten Paris til kirken på Sola», Stavanger Aftenblad, 28. desember 1968. Han reiste mye med faren, og tok styrmannseksamen da han var 18 år gammel.

Han var gift med Wilhelmine Fischer fra Rothenburg ob der Tauber i Bayern. Sammen hadde de to barn. De bodde på Sola fra 1870 til 1872, før de flyttet tilbake til Paris. De kjøpte 21. juni 1871 ruinene til Sola gamle kirke på Sola.Anders Bærheim, Statsarkivet i Stavanger, PA 1, boks V, side 87. 

Han flyttet tilbake til Sola i 1880. I 1883 kjøpte han opp klebersteiner fra Mariakirken i Stavanger, trolig for å utbedre huset. Her bygde de opp et hus, delvis med bruk av de gamle ruinene og delvis nybygg. Her innredet de hjem og atelier. 

Omkring 1890 ble synet dårligere, og i 1898 var han blind, og i stor grad arbeidsufør, og levde på små inntekter. Han søkte Stortinget om støtte, men forgjeves.https://www.nb.no/items/b9e917d1728e9e6ad947fac4caff8346?page=107&searchText=%22Johan%20Jacob%20Bennetter%22

 Maler 
Han gikk i lære i Kristiania hos Johannes Flintoe.

Han fikk statsstipend som maler og studerte i den Haag i to år, der han var elev av marinemaler Louis Meijer. Han dro så til Paris i 1852. Her studerte han under Théodore Gudin i to år. Han hadde utstillinger i Parissalongen fra 1855 til 1870. I 1863 fikk han hederlig omtale (Mention honorable).https://runeberg.org/salmonsen/2/2/0989.html

Som utdannet marinemaler ble han satt pris på for sine livaktige bølger, noe som var såpass vanskelig at ikke alle hans kolleger fikk dem like godt til. Hovedverket hans er «Sjøslag ved Madagaskar» som eies av Nasjonalgalleriet. Stavanger faste galleri har fire bilder av ham.

Han opprettet en malerskole i Stavanger. Han underviste blant annet billedveveren Frida Hansen og maleren Carl Dørnberger.

Noen av hans bilder er:
 Skipsreparasjon, 1851
 Kystlandskap med seilskuter og sjøfugler, 1853
 Brigg og losskøyte, 1855https://www.nb.no/items/417e0ee9ca4aeb3cdcc037c93d964f41?page=47&searchText=%22Johan%20Jacob%20Bennetter%22
 Marine par temps calme au clair de lune, 1860
 Sjøslag i Lagoa-bukten, Madagaskar, 21.-22. sept. 1799, 1863
 Marinebild mit einem Segeldampfer auf bewegter See mit Wellen, 1867
 Port de mer de Norvège (calme plat), 1867
 Bastillen, 1869
 Skute i solnedgang, 1879
 Seilskuter i stilla, 1884
 Vikingtokt, 1887
 Båter i stormfullt hav, 1887
 Beach with Boats - Strandparti, 1888
 Parti av Stavanger havn i Norge fremstillet i Tegninger, før 1889

 Galleri 

 Ettermæle 
Johan Jacob Bennetter er hedret med Bennetters gate ved Byhaugen i Stavanger.

 Referanser 

 Eksterne lenker 
 Omtale i Salmonsens konversationsleksikon fra 1915-1930

Kategori:Norske malere
Kategori:Marinemalere
Kategori:Personer fra Oslo
Kategori:Sjømenn